જુલાઈ ૨૦૧૭ના એક અહેવાલ મુજબ ભારતે એન્ટિમાઇક્રોબાયનલ રેઝિસ્ટન્સ અંગેના નેશનલ એક્શન પ્લાન દ્વારા પોતાના પ્રયાસ શરૂ કર્યા છે. ૨૦૧૭માં તો ઈન્ડિયન કાઉન્સિલ ઓફ મેડિકલ રિસર્ચે એન્ટિબાયોટિકના ઉપયોગ અંગે દિશાનિર્દેશ બહાર પાડયા હતા, પરંતુ તેના તાકીદે અમલીકરણમાં ખાસ સમસ્યા ઉદ્ભવી છે. વધતી જતી વસતી, દવાના અયોગ્ય અને અનિયંત્રિત ઉપયોગ અને મંજૂર દવા મેળવવાના અભાવને કારણે ભારતમાં આ સમસ્યા વકરતી જશે.